《以谢玄晖鼓吹曲分题赋诗送萧伯龄赴春官 其四 迢递起朱楼》
明代·梁兰

迢递起华构，嵯峨丽晴空。碧瓦跂铜爵，绣柱盘金龙。

飞甍纷对起，阿阁遥相通。珠帘朝捲雨，复道春卧虹。

蹑足云梯上，如何步蟾宫。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。